als_Latn dik_Latn sag_Latn
Çfarë tregon për ju mosha kur ju kanë ardhur periodat
Lidhet dhe ndikon tek shumë aspekte të shëndetit.
Mosha kur ju vijnë periodat për herë të parë ndikohet nga shumë faktorë. Sigurisht gjenetika është një faktor kyç; ndaj përgjithësisht vajzave u vjen cikli në të njëjtën moshë si nënës apo motrës.
Sidoqoftë ndikohet edhe nga shumë faktorë të tjerë, si pesha e trupit, që është shumë e rëndësishme. Që të fillojë cikli i vezores trupi duhet të ketë sasinë e duhur të yndyrës, ndaj pak përpara periodave vajzat pësojnë një shtim të vogël në peshë.
Kur pesha e trupit është mbi mesataren, cikli mund të vijë në moshë më të hershme se zakonisht. Ekspertët thonë se shtimi i obezitetit mund të jetë arsyeja pse tani vajzave po u vijnë menstruacionet në moshë më të vogël se më parë.
Por ashtu si shëndeti i organizmit ndikon tek mosha e shfaqjes së periodave, ashtu edhe mosha ndikon tek shëndeti në vazhdimësi të jetës. Mosha e konsideruar normale është 12 deri në 16 vjeç.
Vajzat të cilave cikli u ka ardhur më herët se zakonisht janë më të rrezikuara se të tjerat nga kanceri i gjirit, rreth 20%. Gjatë ciklit menstrual gjendrat e gjirit ekspozohen më shumë ndaj estrogjenit (hormoni femëror), dhe sa më i gjatë të jetë ky ekspozim, aq më shumë mundësi ka për t’u zhvilluar tumori.
Nga ana tjetër, cikli në moshë më të madhe se e zakonshmja ul rrezikshmërinë e kancerit në mitër. Pas çdo cikli menstrual cipa e mitrës preket nga ndryshime, çka e bën më të prekshme nga tumoret. Sa më vonë të vijnë periodat, aq më pak cikle menstruale ndodhin.
Mosha e periodave të para ndikon edhe tek mendja; sipas një studimi të fundit të Universitetit të Kalifornisë Veriore, sa më herët të vijnë periodat, aq më mirë funksionon truri pas menopauzës.
E ndërsa besohet se sa më vonë të vijnë periodat, aq më shumë do të zgjasë periudha e fertilitetit, ekspertët shpjegojnë se nuk asnjë lloj ndikimi.
“Ne lindim me miliona vezë. Nuk ka sesi t’i shpërbëjmë të gjitha.”, thotë Dr. Jessica Shepherd.
Burimi: “Glamour”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn